**RAPORT DE ACTIVITATE**

**privind**

**ASIGURAREA ȘI EVALUAREA CALITĂȚII LA DEPARTAMENTUL DE TEXTILE PIELĂRIE ȘI MANAGEMENT INDUSTRIAL**

**pentru anul 2023**

Departamentul de Textile Pielărie și Management Industrial a desfăşurat în anul 2023 activităţi specifice, impuse prin Sistemul de Evaluare şi Asigurare a Calităţii.

Pentru atingerea obiectivelor propuse în strategia pentru asigurarea calității, Departamentul de Textile Pielărie și Management Industrial a avut în vedere pe lângă acțiuni proprii și realizarea obiectivelor impuse în planul de măsuri pentru îmbunătățirea calității la nivelul UO.

Evaluarea calității la nivelul DTPMI se face prin membrii Comisiei pentru asigurarea calităţii, cu supervizarea Consiliului Facultății. Comisia este formată din conf. dr.ing. Cristina Hora – responsabil evaluarea și asigurarea calității pe facultate, șef lucr. dr. ing. Rancov Nicolae – responsabil evaluarea și asigurarea calității la D.I.En., conf. dr. ing. Șuteu Marius – responsabil evaluarea și asigurarea calității la D.T.P.M.I. Comisia întocmește anual un raport de analiză a principalelor domenii de activitate și măsurile ce se impun, care sunt înaintate Consiliului Facultății.

Cele mai semnificative activităţi la care au luat parte membrii comisiei au fost următoarele:

* actualizarea conţinutului procedurilor Sistemului de Evaluare şi Asigurare a Calităţii;
* supervizarea activităţilor de autoevaluare şi evaluare a cadrelor didactice;
* verificarea conformităţii rapoartelor de autoevaluare la masterat şi licenţă cu cerinţele ARACIS;
* activităţi legate de îmbunătăţirea calităţii educaţiei.

**1. Activitatea privind actualizarea procedurilor Sistemului de Evaluare** ş**i Asigurare a Calit**ăţ**ii**

Responsabilul privind evaluarea și asigurarea calității din cadrul DTPMI a contribuit la dezbaterea şi îmbunătăţirea conţinutului următoarelor proceduri operaţionale de calitate:

* Procedura operațională privind evaluarea activității profesionale a cadrelor didactice și evaluarea disciplinelor de studii;
* Programul de Politici, Strategii și Acțiuni privind calitatea pe anul 2023 a Universităţii din Oradea, Regulamentul de organizare și funcționare a Departamentului pentru asigurarea calității;
* Procedura pentru inițierea, aprobarea, monitorizarea şi evaluarea periodică a programelor de studii;
* Procedura operațională privind elaborarea statelor de funcţii;
* Procedura operațională privind activitatea Consiliului Calității;
* Procedura operațională privind elaborarea lucrării de finalizare a studiilor.

**2. Supervizarea activit**ăţ**ilor de autoevaluare** ş**i evaluare a cadrelor didactice**

Evaluarea corpului profesoral din cadrul DTPMI s-a făcut pe baza următoarelor date: informaţiile cuprinse în fişa de autoevaluare asumată, evaluarea colegială şi evaluarea din partea directorului de departament, dar și evaluarea din partea studenţilor. Pentru completarea fişei de autoevaluare asumată, cadrele didactice au dispus de o procedura *“Procedura operațională privind evaluarea activității profesionale a cadrelor didactice și evaluarea disciplinelor de studii”*, iar pentru evaluarea cadrelor didactice din partea studenţilor s-au folosit formularele specifice incluse în procedura mai sus menţionată.

Pentru validarea declaraţiilor privind activitatea didactică şi de cercetare a cadrelor didactice universitare ale DTPMI, la nivel de departament s- organizat o şedinţă în care au fost prezentate informaţiile din fişele de autoevaluare asumată. Cu această ocazie s-a realizat aprecierea din partea colegilor referitoare la activităţile didactice desfăşurate de către fiecare membru titular al departamentului, precum și aprecierea din partea directorului de departament.

Conform Procedurii, procesul de evaluare al cadrelor didactice de către studenți s-a desfășurat, în ultimele două săptămâni ale fiecărui semestru și a vizat toate cadrele didactice ale facultății. Evaluarea s-a desfășurat în condiții de completă anonimitate pentru studenți. pe *platforma UniWeb*, la o secțiune specială dedicată acestui proces, *"Chestionare studenți".*

În anul 2023 evaluarea cadrelor didactice din partea studenţilor s-a realizat folosind platforma *UniWeb,*  unde s-a creat o secțiune specială dedicată, *"Chestionare studenți",* coordonatorii de an fiind implicați în acest proces de evaluare.

Chestionarelor de evaluare au fost create pentru fiecare activitate didactică / cadru didactic titular și au putut fi completate de către studenți pe *platforma UniWeb*. În urma prelucrării datelor privind evaluarea cadrelor didactice de către studenți, s-a constatat că toate cadrele didactice au obținut un punctaj situat in domeniul procentual (93 ÷100).

**3. Verificarea conformit**ăţ**ii rapoartelor de autoevaluare cu cerin**ţ**ele ARACIS**

Responsabilul privind evaluarea și asigurarea calității din cadrul DTPMI a verificat în anul 2023 conţinutul rapoartelor de autoevaluare pentru programele de studii de licență și master organizate de Facultatea de Inginerie Energetică și Management Industrial, după cum urmează:

• Licenţă:

* domeniul Inginerie Industrială, programul de studiu: Ingineria sistemelor de energii regenerabile (ISER); Tehnologia tricotajelor și confecțiilor (TTC);
* domeniul Inginerie şi Management, programul de studiu: Inginerie economică industrială (IEI)

• Master:

* domeniul Inginerie și management: Managementul calității și protecția consumatorului în domeniul textile și pielărie (MCP).

În perioada 26 – 28 iunie 2023 a avut loc vizită ARACIS în vederea acreditării programului de studii de licență ***Inginerie economică industrială***, domeniul *INGINERIE ȘI MANAGEMENT*, rezultatul obținut fiind *Menținerea acreditării*, *50 studenți/an*.

Pentru programul de studii de licență Tehnologia tricotajelor și confecțiilor (TTC), domeniul Inginerie industrială s-a transmis Raportul de evaluare internă (REI) în vederea menținerii acreditării. Programul este cuprins în vizita de evaluare instituțională ce avea avea loc în martie 2024.

**4. Activit**ăţ**i privind îmbun**ă**t**ăţ**irea calit**ăţ**ii educa**ţ**iei**

Pentru îmbunătăţirea calităţii educaţiei, responsabilul privind evaluarea și asigurarea calității din cadrul DTPMI a urmărit modul în care s-a realizat analiza şi reactualizarea planurilor de învăţământ în vederea adaptării la specificul european, dar și a recomandărilor făcute de către evaluatorii ARACIS. Obiectivul a fost realizat pentru toate programele de studiu (licență și master).

Un alt aspect important urmărit a fost cel legat de asigurarea materialelor didactice (încărcarea materialelor didactice pe platforma e-learning (Moodle), pentru fiecare disciplină din planurile de învăţământ. De asemenea, s-a realizat actualizarea fișelor de disciplinelor în concordanță cu standardele ARACIS, pentru toate programele de studii. S-a supus spre analiză practica pentru programele de licență și master și s-au propus îmbunătățiri a modului de desfășurare a acesteia. S-au identificat soluții privind organizarea și desfășurarea stagiilor de practică programate pentru cazul în care restricțiile sanitare datorate pandemiei de coronavirus nu vor permite organizarea acestora.

Tot pentru creşterea calităţii educaţiei, la realizarea statelor de funcţii pentru anul universitar 2023 - 2024, s-a urmărit ca fiecare disciplină din planul de învăţământ al fiecărei specializări din cadrul facultăţii să fie predată de cadre didactice cu o bogată activitate ştiinţifică şi didactică în domeniul respectiv, asigurându-se astfel o legătura nemijlocită între student şi titularul de disciplină.

Evaluarea studenților se face conform cerințelor fiecărui cadru didactic, prezentate la începutul fiecărui semestru și cuprinse în fișele de disciplină, în concordanță cu *Regulamentul privind activitatea profesională a studenţilor în baza Sistemului European de Credite Transferabile* și cu *Regulamentul de examinare si notare a studentilor FIEMI pe parcursul programelor de licență și master.* Formele și modalitățile de evaluare ale studenților sunt centrate pe rezultatele învățării și sunt anunțate studenților din timp, incluzând și condițiile minime de promovare necesare pentru obținerea numărului de credite alocate fiecărei discipline din planul de învățământ.

**5. Concluzii și propuneri**

În anul 2023, comisia a reușit să se implice în activitățile solicitate de Departamentul pentru asigurarea calității din cadrul Universității din Oradea și să impună la nivel de facultate respectarea cerințelor cuprinse în procedurile Sistemului de Evaluarea și Asigurare a Calității.

În urma analizelor efectuate, comisia face o serie de propuneri pentru îmbunătăţirea calităţii educaţiei pentru anul 2024, după cum urmează:

* îmbunătăţirea şi, mai ales, simplificarea procedurilor de autoevaluare prin analiza relevanţei indicatorilor propuşi în fişa de autoevaluare în cuantificarea justă a activităţii și în conformitate cu fișa postului;
* realizarea unui echilibru între evaluarea activităţii ştiinţifice şi a celei didactice, în prezent sistemul de evaluare a activităţii ştiinţifice fiind practic net dominantă în toate evaluările și aprecierile privind cariera universitară;
* îmbunătăţirea activităţii de promovare a imaginii FIEMI/DTPMI pentru atragerea unui număr cât mai mare de studenţi, prin participarea la târguri educaționale; printr-o mai strânsă legătură cu absolvenții, cu instituţiile locale şi/sau mediul de afaceri din domeniu;
  + continuarea proiectelor de susținere a studenților din anul I în vederea reducerii abandonului școlar;
* mărirea vizibilității activităților din facultate, intensificarea prezentării informațiilor FIEMI/DTPMI pe rețele de socializare;
  + actualizarea și diversificarea informațiilor postate pe pagina WEB a facultății / DTPMI, traducerea lor în limba engleză;
  + promovarea pe site-ul Media UO a tuturor evenimentelor desfășurate în cadrul DTPMI;
  + prezentarea periodică şi discutarea în cadrul DTPMI a fișelor de disciplină, acoperirea cu material didactic, revizuirea cursurilor;
  + analiza disciplinelor din planurile de învățământ ale specializărilor în vederea identificării tuturor disciplinelor generatoare de competențe transversale și repartizarea creditelor aferente;
  + utilizarea pe larg a tehnologiilor informaţionale (computerizate) în procesul de instruire;
  + încărcarea/actualizarea materialelor didactice pe platforma e-learning (Moodle) a UO;
  + motivarea studenţilor cu rezultate bune şi foarte bune la învăţătură pentru a participa la programele de mobilitate ale studenţilor (ERASMUS +, burse în acord bilateral, etc.);
  + dezvoltarea parteneriatelor strategice între universități prin proiecte desfășurate în cadrul programului ERASMUS+;
  + consolidarea legăturilor cu mediul economic de profil pentru asigurarea desfăşurării activităţii de practică a studenţilor Facultăţii de Inginerie Energetică și Management Industrial, dar și pentru creșterea gradului de angajare a tinerilor absolvenți;
  + colaborarea cu mediul economic pentru posibile transferuri tehnologice, oferte de servicii, consultanță, inițiere programe de studii;
  + creșterea numărului de contracte de colaborare cu entități economice de profil, capabile să ofere studenților programe eficiente de intership;
  + continuarea organizării manifestărilor şi workshop-urilor studenţeşti, s-a observat un interes deosebit atât din partea studenţilor, cât şi a cadrelor didactice;
  + atragerea în continuare de noi surse de finanţare prin contracte/granturi de cercetare ştiinţifică, organizarea de activităţi productive şi a cursurilor postuniversitare de formare;
  + îmbunătățirea activității științifice la nivel de colective de cercetare / centre de cercetare;
  + reabilitarea și modernizarea dotării spațiilor de învățământ ale DTPMI.

Oradea,

februarie, 2024 Responsabil evaluarea și asigurarea calității la DTPMI,

conf. univ.dr. ing. Marius Șuteu

**APROBAT**

în şedinţa Consiliului DTPMI

din data de 22.02.2024